*For byen Sodoma, se Sodoma og Gomorra*.

**Sodoma** eller **Il Sodoma**, egentlig **Giovanni Antonio Bazzi** (født i 1477 i Vercelli, død 15. februar 1549 i Siena), var en italiensk maler, tilhørende Sienaskolen. Ifølge Vasari, som tydeligvis avskydde ham, fikk han sitt navn på grunn av sin homoseksualitet. Han anvendte den imidlertid som sin signatur.

Liv og virke
------------

### Bakgrunn

Hans far var skomakeren Giacomo Bazzi, moren var Angelina di Niccolò da Bergamo. I 1490 ble Sodoma gitt i lære til Vercellis den gang ledende mester i malerkunsten, Martino Spanzotti, kalt Martino di Casale. Der fikk han sine første erfaringeri syv år.

### Kunstner

I 1498 reiste Sodoma til Milano Det var kort etter at Leonardo da Vinci, som arbeidet der, hadde fullført sitt fresco-secco-verk «Nattverden». Hvorvidt Sodoma noensinne møtte da Vinci personlig, vites ikke. Men uansett ble han sterkt influert av hans stil. 

I 1501 dro han til Siena. Takket være sine fremragende forretnings- og familieforbindelser til handelshuset Spannocchi fikk Bazzi snart oppdrag fra byens ledende kretsert. Hans verker der omfatter en rekke fresker, påbegynt av Signorelli i klosteret *Monte Oliveto*, og den merkelige «Sankta Katarinas stigmatisering» i kirken *San Domenico*. 

I 1508 kaltes Sodoma til Roma for i Vatikanet å male et av pavens privatrom, *Stanza della Segnatura*. I 1512 kom han til Roma for annen gang og utførte da for Agostino Chigi den berømte Alexander-fresken i Villa Farnesina.

### «Den hellige Sebastian»

«Den hellige Sebastian» (1525). Galleria Palatina (Palazzo Pitti), Firenze.
Dette maleriet på lerret, som prises av Vasari, er dobbelsidig malt med den hellige Sebastian på fremsiden og Madonna med helgen på baksiden. Den ble opprinnelig anvendt som prosesjonsfane av *Confraternita di San Sebastiano* («Sankt Sebastians broderskap») i Camollia nær Siena. Kunstverket stammer fra Sodomas senere virksomhetsperiode. Typisk for Sodomas maleri er det forklarende blikket hos hovedpersonen samt figurene som befinner seg i halvdunkelt lys.

Utvalgte verker
---------------

* «Den hellige Sebastian» (1525)
* «Kristus i helvetes forgård» (omkring 1530-1534)
* «Abrahams offer» (1542)

Referanser
----------

1. ↑   Gemeinsame Normdatei, GND-ID 118797859, besøkt 15. oktober 2015[Hentet fra Wikidata]
2. ↑   British Museum person-institution thesaurus, «Giovanni Antonio Sodoma», British Museum person or institution ID 46704[Hentet fra Wikidata]
3. ↑   Union List of Artist Names, «Sodoma», ULAN 500015183[Hentet fra Wikidata]
4. ↑   MAK, oppført som Sodoma, PLWABN-ID 9810698012505606[Hentet fra Wikidata]
5. ↑   Internet Speculative Fiction Database, ISFDB forfatter-ID 216647, besøkt 9. oktober 2017[Hentet fra Wikidata]
6. ↑   Social Networks and Archival Context, SNAC Ark-ID w68h266d, besøkt 9. oktober 2017[Hentet fra Wikidata]
7. ↑   RKDartists, oppført som Sodoma, RKD kunstner-ID 73738, besøkt 9. oktober 2017[Hentet fra Wikidata]
8. ↑  Enzo Carli i: *Dizionario Biografico degli Italiani*

Eksterne lenker
---------------

* (en) Sodoma – kategori av bilder, video eller lyd på Commons Rediger på Wikidata

  

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NKC **·** ICCU **·** BNE **·** KulturNav **·** MusicBrainz **·** Discogs
 |